

**IZVJEŠĆE O RADU za 2024. godinu**

**Trogir holding d.o.o.**

Lipanj, 2025.godine

INFORMACIJE O DRUŠTVU

**Opći podaci o društvu**

**Naziv društva: TROGIR HOLDING d.o.o.**

**Sjedište:** Put Mulina 2, 21220 TROGIR

**Osnovna djelatnost**: Osnovno čišćenje zgrada (NKD - 8121)

**Pravni status**: Društvo TROGIR HOLDING d.o.o. registrirano je 28. listopada 2009. godine pri Trgovačkom sudu u Splitu pod poslovnim brojem Tt - 09/2419-2. U 2018. godini dogodila se izmjena u sudskom registru, a odnosila se na povećanje temeljnog kapitala ulaganjem dijela zadržane dobiti Društva, stoga je na dan 31. prosinca 2018. godine temeljni kapital iznosio 491.074,39 eura.

Odlukom članova Društva od 27. lipnja 2019. godine, izmijenjena je Izjava od 23. kolovoza 2018. godine, u odredbi o članovima društva, odredbi o temeljnom kapitalu i odredbi o poslovnim udjelima i povećan je temeljni kapital, sa iznosa od 491.074,39 eura, za iznos od 2.110.292,65 eura., radi provođenja pripajanja, na iznos od 2.601.367,04 eura.

Na temelju Ugovora o pripajanju od 31. prosinca 2018. godine i odluka Skupština društava koja sudjeluju u statusnoj promjeni pripajanja od 27. lipnja 2019. godine, TROGIR HOLDINGU d.o.o., kao društvu preuzimatelju, pripojeno je društvo DOBRIĆ d.o.o. za održavanje čistoće, javnih površina i drugih komunalnih djelatnosti. Dana 19. kolovoza 2019. godine pri Trgovačkom sudu u Splitu pod poslovnim brojem Tt-19/5616-3 upisana je promjena članova društva, statusna promjena pripajanja te promjena odredbi Izjave o osnivanju.

Odlukom skupštine Društva od 16. studenog 2020. godine izmijenjen je Društveni ugovor od 27. lipnja 2019. godine i to u odredbama o temeljnom kapitalu i poslovnim udjelima, odnosno povećan je temeljni kapital s iznosa od 2.601.367,04 eura , za iznos od 199.0874,21 eura, uplatom u novcu, na iznos od 2.800.451,26 eura.

Odlukom skupštine Društva od 30. rujna 2022. godine izmijenjen je Društveni ugovor od 16. studenog 2020. godine i to u odredbama o temeljnom kapitalu i poslovnim udjelima, upravi društva i o u odredbi o ograničenju u zastupanju odnosno smanjen je temeljni kapital na pojednostavljeni način, sa iznosa od 2.800.451,26 eura, za iznos od 2.030.658,97 eura, na iznos od 769.792,29 eura, radi pokrića gubitka, uz istovremeno povećanje temeljnog kapitala, sa iznosa od 769.792,29 eura, za iznos od 66.361,40 eura , na iznos od 836.153,69 eura uplatom u novcu.

Odlukom skupštine Društva od 9. studenog 2023. godine izmijenjen je Društveni ugovor od 30. rujna 2022., usklađen je temeljni kapital sa Zakonom o trgovačkim društvima, na način da je temeljni kapital u iznosu od 836.153,69 eura prema fiksnom tečaju konverzije, smanjen za iznos od 13,69 eura, na iznos od 836.140,00 eura. Iznos od 13,69 eura unosi se u rezerve kapitala Društva.

**Iznos temeljnog kapitala:** 836.140,00 eura.

**Članovi društva:**

* Grad Trogir – četiri nejednaka poslovna udjela ukupne nominalne vrijednosti 836.140,00 eura (otkup jednog poslovnog udjela od Općine Seget i jednog poslovnog udjela Općine Marina)

**Uprava društva:** Danijel Kukoč; dipl. iur.; univ. spec. oec. - predsjednik Uprave Društva

1. **Nadzorni odbor:**

**-** Ivan Emer - predsjednik Nadzornog odbora

- Ratomir Frana - član Nadzornog odbora

1. - Stjepan Dražić - član Nadzornog odbora
2. - Denis Vukman - član Nadzornog odbora

- Ljiljana Geić - član Nadzornog odbora

- Sonja Brešan - član Nadzornog odbora

**MBS**:060258020

**OIB**: 09746817380

**Šifra djelatnosti - NKD**: 8121 - osnovno čišćenje zgrada

**Depozitne institucije**:

* Erste&Steiermarkische Bank d.d. Rijeka (HR6724020061100633184)
* Addiko Bank d.d. Zagreb (HR3125000091101312864)
* Privredna banka Zagreb d.d. Zagreb (HR8623400091110492317)
* Hrvatska poštanska banka d.d. Zagreb (HR0823900011101049540)

**Osnovne djelatnosti** za koje je **TROGIR HOLDING d.o.o**. registriran jesu slijedeće:

* opskrba pitkom vodom, odvodnja i pročišćavanje otpadnih voda
* održavanje čistoće, odlaganje komunalnog otpada, održavanje javnih površina i nerazvrstanih cesta
* skupljanje i prijevoz otpada za potrebe drugih
* posredovanje u organiziranju oporabe i/ili zbrinjavanja otpada u ime drugih
* skupljanje, oporaba i/ili zbrinjavanje (obrada, odlaganje, spaljivanje i drugi načini zbrinjavanja otpada), odnosno djelatnost gospodarenja posebnim kategorijama otpada
* uvoz i izvoz otpada
* tržnice na malo
* javna rasvjeta, uslužne djelatnosti uređenja i održavanje krajolika
* stručni poslovi prostornog uređenja
* upravljanje grobljem, održavanje groblja i krematorija, prijevoz pokojnika
* održavanje i naplata parking prostora, premještanje vozila
* upravljanje lukom i lučke djelatnosti
* privez i odvez brodova, jahti, ribarskih, sportskih i drugih brodica i plutajućih objekata
* djelatnost javnog informiranja, djelatnost radija i televizije, distribucija tiska
* objavljivanje elektroničkih publikacija bez obzira na tehničke značajke medija na kojem su objavljene
* djelatnost objavljivanja programskih sadržaja i programskih usluga
* proizvodnja, promet i javno prikazivanje audiovizualnih djela
* kupnja i prodaja robe
* prijevoz putnika u javnom prometu
* prijevoz putnika i stvari unutarnjim vodnim putovima
* djelatnost javnog cestovnog prijevoza putnika i tereta u domaćem i međunarodnom prometu
* pružanje kolodvorskih usluga
* računovodstveni poslovi
* športska priprema, rekreacija i poduka
* poslovi upravljanja nekretninom i održavanje nekretnina
* računalne i srodne djelatnosti
* projektiranje, građenje, uporaba i uklanjanje građevina, nadzor nad gradnjom
* upravljanje i održavanje športskom građevinom
* turističke usluge u nautičkom turizmu i ostalim oblicima turističke ponude
* turističke usluge koje uključuju športsko-rekreativne ili pustolovne aktivnosti
* obavljanje dimnjačarskih poslova
* prijevoz za vlastite potrebe
* tehnički pregledi vozila
* poslovi organiziranja i jedinstvenog provođenja tehničkih pregleda vozila, organiziranja poslova registracije vozila u stanicama za tehničke preglede vozila i izdavanja pokusnih pločica kao javne ovlasti
* održavanje i popravak motornih vozila i motocikala
* tehničko održavanje vodnih putova
* djelatnost nakladnika
* djelatnost privatne zaštite
* ostale turističke usluge
* promidžba (reklama i propaganda)
* cvjećarsko-aranžerske usluge
* izrada cvjetnih aranžmana od umjetnog i suhog cvijeća
* blokiranje i deblokiranje autobusa, teretnih automobila, priključnih vozila i radnih strojeva na mjestima koja nisu namijenjena za parkiranje tih vozila.

Prema odredbama Zakona o računovodstvu Društvo se smatra malim poduzetnikom.

Na dan 31. prosinca 2024. godine Društvo je imalo 168 zaposlenih.

Društvo zastupa predsjednik uprave pojedinačno i samostalno.

Organizacijsku strukturu trgovačkog društva Trogir Holding d.o.o. čine 4 povezana sektora.

Sektori su koncipirani po načelu srodnosti grupe poslova sukladno sadržaju poslova koji se obavljaju. Zaposlenici su podijeljeni u četiri sektora: sektor održavanja javnih površina, sektor zajedničkih poslova, sektor komunalnih poslova, te sektor posebnih djelatnosti.

Ukupan rad Društva organiziran je kroz sektore unutar kojih su organizirane radne jedinice i odjeli, dok je detaljnije praćenje poslovanja definirano putem organizacijski formiranih mjesta troška.

IZVRŠENI KOMUNALNI POSLOVI U 2024. GODINI

Izvršeni povjereni komunalni poslovi u 2024. godinu su se odvijali kroz 4 dijela :

1. **ODRŽAVANJE-KOMUNALNI POSLOVI PREMA PROGRAMU RADA ZA 2024.G.**
2. **NAPLATA PARKIRANJA NA UREĐENIM JAVNIM POVRŠINAMA ZA 2024.G.**
3. **NAPLATA ZAKUPA PROSTORA NA TRŽNICI I RIBARNICI ZA 2024.G.**
4. **USLUGE UKOPA UNUTAR GROBLJA ZA 2024.G.**
5. **ODRŽAVANJE-KOMUNALNI POSLOVI PREMA PROGRAMU RADA ZA 2024.G.**

Trogir holding d.o.o. kao davatelj usluge je sa Gradom Trogirom potpisao Ugovor o održavanju komunalne infrastrukture i uređenog građevinskog zemljišta za 2024. godinu za pružanje slijedećih usluga prema programu rada:

1. Održavanje javne rasvjete,
2. Održavanje groblja,
3. Održavanje javnih površina na kojima nije dopušten promet motorima vozilima,
4. Održavanje građevina javne odvodnje oborinskih voda,
5. Održavanje javnih zelenih površina,
6. Održavanje građevina, uređaja i predmeta javne namjene,
7. Održavanje čistoće javnih površina I
8. Prigodno ukrašavanje.
9. **ODRŽAVANJE JAVNE RASVJETE**

Prema Programu rada za 2024. godinu održavanje javne rasvjete obuhvatilo je redovito tekuće održavanje javne rasvjete: zamjenu žarulja, održavanje postojećih rasvjetnih tijela, uključujući dobavu materijala i popravak svjetiljki, zamjenu postojećih starih rasvjetnih tijela novim ekonomičnijim, održavanje čeličnih, brončanih i drvenih stupova, te zamjena drvenih sa čeličnim stupovima, zamjena i ugradnja zračnih i podzemnih kabela i dr.

Za sve radove se vodio dnevnik rada sa opisom poslova i utrošenog materijala, a obračunavalo se prema postojećem cjeniku iz Programa rada za 2024. godinu. Predviđena vrijednost radova na održavanju javne rasvjete iznosila je 132.000,00 EUR, a ostvareno je 129.147,74 EUR odnosno 97,84 % od planiranog, što predstavlja povećanje za 39,10 % u odnosu na 2023. godinu kada je ostvareno 92.843,66 EUR.

Na održavanju javne rasvjete tijekom 2024. godine bilo je zaposleno 4 električara.

1. **ODRŽAVANJE GROBLJA**

Održavanje groblja podrazumijeva tekuće održavanje prostora i objekata na groblju, te uređivanje putova, ogradnih zidova, zelenih i drugih površina unutar groblja.

Ukupna predviđena vrijednost radova bila je 66.491,14 EUR, a realizirano je 53.646,30 EUR ili 80,68%.

1. **ODRŽAVANJE JAVNIH POVRŠINA NA KOJIMA NIJE DOPUŠTEN PROMET MOTORNIM VOZILIMA**

Davatelj usluga je tijekom 2024. godine obavljao usluge održavanja pješačkih staza, pješačkih zona, trgova, dječjih igrališta, plaža, parkova, popravak kamenih ploča na pločnicima i trgovima, postavka klupa i koševa na parkovima i plažama i dr.

Ukupna predviđena vrijednost radova iznosila je 108.000,00 EUR, a realizacija je bila 103.935,70 EUR ili 96,24 % od planiranog.

1. **ODRŽAVANJE GRAĐEVINA JAVNE ODVODNJE OBORINSKIH KANALA**

Davatelj usluge je tijekom 2024. godine redovito održavao građevine javne odvodnje oborinskih kanala na području Grada. Predviđena vrijednost radova prema Programu rada bila je 14.231,79 EUR a koja se sastoji od dva dijela:

1. redovito čišćenje izgrađenog oborinskog sustava 10.634,53 EUR i

2. održavanje otvorenih oborinskih kanala duž prometnica 3.597,26 EUR.

Ukupno je ostvareno 13.093,20 EUR ili 92,00 % planiranog.

1. **ODRŽAVANJE JAVNIH ZELENIH POVRŠINA**

Prema Programu rada za 2024. godinu održavanje javnih zelenih površina obuhvatilo je slijedeće radove :

|  |  |  |
| --- | --- | --- |
| **R.br.** | **Opis** | **Iznos(EUR)** |
| 1. | Košnja trave motornom kosilicom | 39.610,00 |
| 2. | Košnja trave zakorovljenim površinama Trimerima | 50.048,00 |
| 3. | Skidanje korova sa javno prometnih površina | 18.000,00 |
| 4. | Strojno uklanjanje korova sa javno prometnih površina | 8.000,00 |
| 5. | Prehrana travnjaka umjetnim gnojivom | 2.116,00 |
| 6. | Zalijevanje travnjaka | 57.686,40 |
| 7. | Sadnja sezonskog cvijeća | 42.506,51 |
| 8. | Plijevenje i okopavanje cvjetnih gredica | 5.066,64 |
| 9. | Frezanje i priprema tla za sadnju | 760,00 |
| 10. | Rezidba palmi uz upotrebu autokošare | 21.235,20 |
| 11. | Rezidba stabala-lagano orezivanje | 9.811,20 |
| 12. | Pilanje na panj stabla do 10 m visine | 4.247,10 |
| 13. | Pilanje na panj stabla preko 10 m visine | 6.370,80 |
| 14. | Sakupljanje osušenih grana, lišća i ostalog otpada te odvoz na deponij | 22.834,40 |
| 15. | Izgrabljivanje zelenih površina | 2.614,70 |
| 16. | Otklanjanje izbojaka oko stabala | 736,00 |
| 17. | Dosijavanje travnatih površina | 1.705,44 |
| 18. | Oblikovanje živice, sakupljanje i odvoz na deponij | 8.480,00 |
| 19. | Oblikovanje grmova | 2.523,20 |
| 20. | Održavanje Tamarisa-Put Arbanije | 6.000,00 |
| 21. | Nabava i sadnja stabala i grmova po potrebi | 29.600,00 |
| 22. | Ostali nepredviđeni radovi na održavanju zelenih površina | 19.600,00 |
| 23. | Rotor Plano | 460,80 |
| 24. | Rotor Brigi | 3.120,00 |
| 25. | Park Garagnin | 24.374,00 |
| 26. | Održavanje igrališta na području grada Trogira | 8.493,60 |
|  | **Ukupno** | **396.000,00** |

U programu održavanja zelenih površina, kao najvećoj stavci programa, planiralo se dodatno povećati volumen sadnje stabala, grmova i sadnica cvijeća. Uređenje parkova i živice, košnja trave se iz godine u godinu stalno poboljšava, pa se za 2024. g. Programom rada na održavanju zelenih površina planiralo povećano utrošiti za 20-ak % sredstava u odnosu na 2023. godinu.

Predviđena ugovorena vrijednost usluge održavanja zelenih površina iznosila je 396.000,00 EUR, a ostvareno je 395.560,35 EUR ili 99,89% planirane vrijednosti.

U radnoj jedinici zelene površine bilo je zaposleno 17 djelatnika. Tijekom 2024. godine nabavljena je sjeckalica za usitnjavanje grana i ostala oprema za održavanje zelenih površina u vrijednosti od 25.094,67 eura. Kroz program održavanja javnih zelenih površina u protekloj godini zasađeno je novih 68 stabala, raznih grmova 2.885 komada, te 10.406 komada sadnica cvijeća , ukupne vrijednosti 53.539,16 eura.

U prosincu 2024. godine sa Srednjom školom Braća Radić iz Kaštel Štafilića potpisan je sporazum o nabavci sadnog materijala u 2025. godini.

1. **ODRŽAVANJE JAVNIH POVRŠINA (GRAĐEVINA, UREĐAJA PREDMETA JAVNE NAMJENE)**

Davatelj usluge je za 2024. godinu planirao obavljati redovito održavanje, popravak i čišćenje građevina, uređaja i predmeta javne namjene ( nadstrešnice, javni zahodi, javni satovi, ploče , oznake i dr. ).

Predviđena vrijednost radova bila je 5.440,00 EUR , a ostvareno je 1.510,00 EUR ili 27,26 %, što znači da nije bilo posebnih zahtjeva za održavanjem spomenutih građevina.

1. **ODRŽAVANJE ČISTOĆE NA JAVNIM POVRŠINAMA**

Programom rada i održavanje za 2024. godinu osnovni cilj je da se Grad održi čistim i urednim, da se gdje je to potrebno poveća učestalost ručnog i strojnog pometanja. Posebni naglasak je u ljetnom periodu, povećati broj pranja ulica, trgova i lokacija uz kontejnere za odlaganja otpada, popodnevnim satima, nedjeljom i praznikom, te na otocima Drvenik Veliki i Drvenik Mali. Davatelj usluge je tijekom 2024. godine redovito održavao čistoću na javnim površinama.

Ugovoreni poslovi prema Programu rada za 2024. godinu su:

1. Pometanje strojno, u iznosu od 40.043,99 EUR ,

2. Pometanje ručno, u iznosu od 143.128,73 EUR ,

3. Strojno pranje grada, u iznosu od 22.126,08 EUR,

4. Čišćenje nanosa nakon jakih kiša, u iznosu od 6.095,39 EUR,

5. Pranje lokacija gdje su postavljeni polupodzemni kontejneri, u iznosu od 29.820,00 EUR,

6. Uklanjanje otpada kojeg je nepoznata osoba odbacila na javnu površinu ili zemljište u vlasništvu jedinice lokalne samouprave u iznosu 94.425,38 EUR.

Ukupno održavanje čistoće na javnim površinama ostvareno je u vrijednosti od 237.170,22 EUR ili 98,32 % od planiranih 241.214,19 EUR .

Na održavanju čistoće na javnim površinama bilo je zaposleno 20 djelatnika.

1. **PRIGODNO UKRAŠAVANJE GRADA**

Davatelj usluge je tijekom 2024. godine obavljao ukrašavanje i osvjetljavanje područja grada Trogira za državne, božićno-novogodišnje praznike i druge manifestacije, a što podrazumijeva popravljanje starih ukrasa, te nabave i postavljanja novih ukrasa i borova.

Ukupna predviđena vrijednost radova za blagdansko ukrašavanje iznosila je 80.000,00 EUR, od čega je realizirano 79.951,10 EUR ili 99,94 %.

**UKUPNO KOMUNALNI POSLOVI PREMA PROGRAMU RADA ZA 2024. GODINU**

Prema programu rada za 2024. godinu ugovoreno je poslova predviđene vrijednosti 1.137.802,50 EUR, a ostvareno je 1.115.329,45 EUR ili 98,02 %.

Sve planirane i ostvarene vrijednosti u Ugovoru o održavanju komunalne infrastrukture i uređenog građevinskog zemljišta za 2024. godinu izražene su u eurima bez PDV-a.

Poslove prema programu rada za 2024. godinu obavljali su djelatnici različitih radnih jedinica :

RJ održavanje čistoće na javnim površinama, RJ zelene površine, RJ groblje, Odjel održavanja, te dio djelatnika iz odjela prikupljanja otpada.

Direktni troškovi poslovanja za obavljene poslove prema programu rada iznosili su:

* materijalni troškovi poslovanja u iznosu od 298.807,59 EUR
* troškovi 51 zaposlenih u iznosu od 839.921,37 EUR
* ukupno direktni troškovi: 1.138.728,96 EUR

Trogir holding d.o.o. ima sklopljen Sporazum sa Gradom Trogirom o obavljanju uslužnih komunalnih djelatnosti prema kojem je Trogir holdingu dano na upravljanje:

* Održavanje i naplata parking prostora,
* Naplatu zakupa prostora na tržnici i ribarnici, te
* Usluge ukopa unutar groblja

**II. NAPLATA PARKIRANJA NA UREĐENIM JAVNIM POVRŠINAMA ZA 2024.G.**

Trogir holding d.o.o. je u 2024. godini obavljao održavanje, kontrolu i naplatu parking prostora na uređenim javnim površinama, te ostvario prihode (izraženo u eurima bez PDV-a) kako slijedi:

|  |  |
| --- | --- |
| Prihodi od parkinga T-1 | 549.836,79 |
| Prihodi od parkinga T-2 | 111.511,60 |
| Prihodi od parkinga T-3 | 22.169,84 |
| Prihodi od parkinga T-4 | 147.549,20 |
| Prihodi od parkinga T-5 Fortin | 437.340,00 |
| Prihodi od parkinga T-6 Čiovo | 147.686,66 |
| Prihodi od parkinga-SOLINE | 28.254,52 |
| Prihodi od parkinga Balančane | 7.643,60 |
| Prihodi od parkinga Ribola | 112,00 |
| **UKUPNO PARKIRALIŠTA:** | **1.452.104,21** |

Ukupno ostvareni prihodi od naplate parkiranja u 2024. godini je 1.452.104,21 EUR što je jednako ostvarenim prihodima od naplate parkiranja u 2023. godini.

Napominjemo, da naplata na parkingu T-1, zbog rekonstrukcije ceste u ulici Kardinala A. Stepinca , nije bila moguća u periodu od siječnja do sredine mjeseca lipnja 2024. g.

Na parkiralištima i u kontrolnoj sobi je bilo zaposleno ukupno 22 djelatnika .

U prethodnoj godini za potrebe parkirališta utrošeno je :

* Nabavka nove opreme i nadogradnja sustava na parkiralištima 202.765,42 EUR
* Uređenje parkirališta Čiovo 84.001,94 EUR
* Troškovi zaposlenih 374.815,88 EUR
* Materijalni troškovi 351.151,26 EUR

Ukupno utrošeno: 1.012.734,50 EUR

1. **NAPLATA ZAKUPA PROSTORA NA TRŽNICI I RIBARNICI ZA 2024.G.**

Tijekom 2024. godine Trogir holding d.o.o. je obavljao naplatu zakupa prostora na tržnici i na ribarnici.

* Ostvareni prihod od tržnice : 435.548,29 EUR
* Ostvareni prihod od ribarnici : 42.318,43 EUR

Troškovi poslovanja su iznosili :

* Troškovi tržnica: 301.310,45 EUR
* Troškovi ribarnica : 61.216,41 EUR

U prethodnoj godini za potrebe tržnice i ribarnice utrošeno je :

* Nabavka nove opreme i ostali troškovi uređenja 37.030,24 EUR
* Troškovi zaposlenih 263.432,94 EUR
* Materijalni troškovi 62.063,68 EUR

Ukupno utrošeno: 362.526,86 EUR

Na tržnici i ribarnici ukupno je zaposleno 12 djelatnika.

1. **USLUGE UKOPA UNUTAR GROBLJA ZA 2024.G.**

Tijekom 2024. godine Trogir holding d.o.o. je obavljao ukope unutar Gradskog groblja i vršio naplatu grobne naknade, te su ostvareni ukupno prihodi u iznosu od 66.556,73 EUR, a troškovi za obavljanje spomenutih poslova su iznosili 61.752,43 EUR.

U prethodnoj godini za potrebe groblja utrošeno je :

* Nabavka nove opreme i redovno uređenje groblja 9.279,39 EUR
* Troškovi zaposlenih 96.314,77 EUR
* Materijalni troškovi 9.177,98 EUR

Ukupno utrošeno: 114.772,14 EUR

Na groblju je ukupno zaposleno 5 djelatnika.

Temeljem Odluke o komunalnim djelatnostima na području Grada Trogira Sl. Glasnik 29/19 , članak 8. dostavljamo Izvješće o povjerenim komunalnim poslovima za 2024. godinu:

IZVRŠENI POSLOVI U SEKTORU PRIKUPLJANJA OTPADA

Odjel prikupljanja otpada, radna jedinica upravljanje odlagalištem, radna jedinica reciklažno dvorište i odjel zaštite okoliša i EU fondova su poslovne jedinice u Trogir holdingu u kojima se najviše aktivnosti i poslova događalo i u 2024. godini.

**ODJEL PRIKUPLJANJA OTPADA**

Na inicijativu korisnika sa područja MO Arbanije i MO Mastrinka podijelili su se individualni spremnici, te je od 01.01.2024. godine organizirano prikupljanje otpada od vrata do vrata. Isto tako su kućanstvima podijeljene kante za odvojeno odlaganje papira i plastične vrećice za odlaganje plastične ambalaže. Zbog konfiguracije terena nabavljeno je jedno komunalno vozilo s pogonom 4x4, te individualni spremnici za miješani komunalni otpad i za papir i karton za 1100 korisnika.

Radi obavljanja ove usluge zaposleni su dodatni radnici u ovoj organizacijskoj jedinici.

Paralelno se nastavilo sa organiziranim sakupljanjem reciklabilnog otpada putem raspoređenih kontejnera volumena 1100 litara na zelenim otocima na području cijelog Grada.

Na području centra grada uveden je novi način prikupljanja reciklabilnog otpada (papir, plastika) po sistemu od vrata do vrata.

Radi obavljanja ove usluge zaposleni su dodatni radnici u ovoj organizacijskoj jedinici.

Na području Drvenika Velikog zbog povećanih količina otpada u odnosu na ranije sezone u ljetnim mjesecima zaposleni su dodatni radnici u ovoj organizacijskoj jedinici.

Otpad se odvozio sukladno godišnjem rasporedu odvoza.

Polupodzemni spremnici pražnjeni su 6 puta tjedno u periodu od siječnja do lipnja i od rujna do prosinca, a 7 puta tjedno od lipnja do rujna.

Još uvijek su tijekom cijele godine, a posebno u ljetnim mjesecima prisutne velike količine nelegalno odloženog otpada po javnim površinama i oko spremnika na javnim površinama radi čega se broj odvoza organizira svakodnevno iako to s obzirom na ukupnu količinu otpada nije potrebno što povećava materijalne troškove društva, kao i potrebu za dodatnom radnom snagom.

Prema procjenama društva količina nelegalno odloženog otpada kreće se od 20-25 % u zimskim, te 30-35 % u ljetnim mjesecima naročito u turistički intezivnim predjelima Grada, kao i po plažama.

U cilju poboljšanja uvjeta za sakupljanje otpada i u 2024. godini se nastavilo sa nabavkom nove opreme i vozila za sakupljanje otpada.

|  |  |  |
| --- | --- | --- |
| **POPIS OPREME I OSNOVNIH SREDSTAVA NABAVLJENO 2024. GODINE** | **KOLIČINA** | **VRIJEDNOST (EUR)** |
| MGB KONTEJNER 1100 L zeleni | 13 | 3.022,54 |
| RUČKA S MEHANIZMOM SPOJKE | 6 | 1.491,00 |
| RUČNI RFID/BARKOD ČITAČ | 3 | 3.213,00 |
| KANTA PEHD 120L ZELENA | 620 | 13.280,00 |
| KANTA PEHD 240L ZELENA | 145 | 5.725,00 |
| IVECO DAILY 55C18WX I NADOGRADNJA 4 x 4 | 1 | 133.900,00 |
| **UKUPNO KOMUNALNA OPREMA:** |  | **160.631,54** |

Osim novih korisnika- stanovnika, povećao se i broj iznajmljivača za 400, što je rezultiralo porastom prihoda od sakupljanja komunalnog otpada. U 2024. godini prihod od sakupljanja otpada iznosio je 1.394.263,07 eura što je za 132.948,10 eura više u odnosu na 2023. godinu ili 10,54 %.

U odjelu prikupljanja otpada bilo je zaposleno ukupno 36 djelatnika.

* Troškovi zaposlenih 631.235,75 EUR
* Materijalni troškovi 131.789,10 EUR
* Troškovi amortizacije 281.257,04 EUR
* Troškovi zbrinjavanja i ostalih usluga 224.925,75 EUR

Ukupno utrošeno: 1.269.207,64 EUR

**RJ RECIKLAŽNO DVORIŠTE**

U donjoj tablici vidljive su količine odvojeno prikupljenog papira, plastike i stakla u 2021., 2022.,2023. i 2024. godini.

U 2024. godini se nastavilo sa većim odvajanjem otpada. Ukupna količina otpada sakupljena iz javne usluge iznosila je 6.198,12 tona, a od toga je sakupljeno 4.937,24 tona miješanog komunalnog otpada, te izdvojenog otpada 1.260,088 tona otpada. Znači da je prosječna stopa odvajanja za 2024. godinu iznosila 20,34 %.









Na reciklažnom dvorištu zaposleno je 3 djelatnika.

* Troškovi zaposlenih 52.600,58 EUR
* Materijalni troškovi 8.249,52 EUR
* Troškovi zbrinjavanja i ostalih usluga 252.108,91 EUR

Ukupno utrošeno: 312.959,01 EUR

**RJ UPRAVLJANJE ODLAGALIŠTEM**

Na odlagalištu Vučje brdo tijekom 2024. godine zbog skučenosti kapaciteta odlagališta, nastavilo se racionalizacijom odlaganja otpada. Nastavilo se sa redovni održavanjem i dopunom opreme za razastiranje otpada .

Tijekom 2024. na odlagalištu je odloženo ukupno 8.919,89 tona od čega sa područja Grada Trogira 6.073,78 tona, a od susjednih općina Marina 133,61 i Okrug 2.251,44 tona, te iz Zračne luke Split 41,060 tona, što je ukupno manje za oko 10,43 % manje u odnosu 2023. godinu.

Sa područja Grada Trogira je u 2023.godini odloženo 6.073,78 tona, od čega je sakupljeno kroz minimalnu javnu uslugu 4.937,24 tona odnosno 81,29 %, a ostalih 1.976,54 tona je sakupljeno od pravnih osoba, sa javno prometnih površina -čišćenje, tržnice i groblja.

U donjoj tablici prikazane su količine odloženog otpada na deponij Vučje brdo od 2018. do 2024.godine.



**R.J. MEDIJI**

U RJ MEDIJI redovno su organizirani poslovi i aktivnosti:

* Nastavilo se redovnim održavanjem i objavljivanjem na Gradskom radiju i na trogirskom portalu u svrhu lakšeg operativnog rada, marketinga i podizanja kvalitete za korisnike;
* Suradnja sa Turističkom zajednicom Grada Trogira u kontekstu praćenja uživo događanja, izvještavanja o programu i gostovanju izvođača u cilju dizanja kvalitete informiranja građana; Ukupni ostvareni prihodi u RJ Mediji u 2024. godini iznosili su 38.467,97 EUR.

Produkcija De facto iz Splita je provela istraživanje o slušanosti radiopostaja na području Trogira, sa ciljnom skupinom +12 , na 11.153 slušatelja gdje je utvrđeno da je slušanost Gradskog radija Trogir 73,77 % odnosno prosječan broj slušatelja je 8.228.

U radnoj jedinici mediji zaposleno je 9 djelatnika.

* Troškovi zaposlenih 145.913,18 EUR
* Materijalni troškovi 38.621,26 EUR

Ukupno utrošeno: 145.913,18 EUR

FINANCIJSKA IZVJEŠĆA

U ovom dijelu prikazana je analiza financijskih izvještaja Društva u razdoblju 2023. i 2024. godine. ( u eurima)

**BILANCA DRUŠTVA TROGIR HOLDING d.o.o. u 2023.g. i 2024.g.**

*Tablica 1.Bilanca Društva za 2023. g. i 2024g.( iznos u eurima)*

|  |  |  |
| --- | --- | --- |
| **Naziv pozicije** | **2023. g.** | **2024. g.** |
| **1** | **2** | **3** |
| **AKTIVA** | | |
| **A) POTRAŽIVANJA ZA UPISANI A NEUPLAĆENI KAPITAL** |  |  |
| **B) DUGOTRAJNA IMOVINA** (AOP 003+010+020+031+036) | 2.426.648,28 | 2.325.832,81 |
| I. NEMATERIJALNA IMOVINA (AOP 004 do 009) | 75.432,08 | 99.121,35 |
| II. MATERIJALNA IMOVINA (AOP 011 do 019) | 2.350.307,50 | 2.226.082,36 |
| III. DUGOTRAJNA FINANCIJSKA IMOVINA (AOP 021 do 030) | 0,00 | 0,00 |
| IV. POTRAŽIVANJA (AOP 032 do 035) | 908,70 | 629,10 |
| V. ODGOĐENA POREZNA IMOVINA |  |  |
| **C) KRATKOTRAJNA IMOVINA** (AOP 038+046+053+063) | 1.508.644,92 | 1.698.422,54 |
| I. ZALIHE (AOP 039 do 045) | 62.755,52 | 86.495,72 |
| II. POTRAŽIVANJA (AOP 047 do 052) | 594.686,01 | 563.579,16 |
| III. KRATKOTRAJNA FINANCIJSKA IMOVINA (AOP 054 do 062) | 150.000,00 | 250.000,00 |
| IV. NOVAC U BANCI I BLAGAJNI | 701.203,39 | 798.347,66 |
| **D) PLAĆENI TROŠKOVI BUDUĆEG RAZDOBLJA I OBRAČUNATI  PRIHODI** | 14.527,47 | 14.937,81 |
| **E) UKUPNO AKTIVA** (AOP 001+002+037+064) | 3.949.820,67 | 4.039.193,16 |
| **F) IZVANBILANČNI ZAPISI** | 2.086.626,28 | 2.098.876,28 |
| **PASIVA** | | |
| **A) KAPITAL I REZERVE** (AOP 068 do 070+076+077+084+087+090) | 1.226.233,20 | 1.324.758,30 |
| I. TEMELJNI (UPISANI) KAPITAL | 836.153,69 | 836.140,00 |
| II. KAPITALNE REZERVE | 929,79 | 50.943,48 |
| III. REZERVE IZ DOBITI (AOP 071+072-073+074+075) | 0,00 | 0,00 |
| IV. REVALORIZACIJSKE REZERVE |  |  |
| V. REZERVE FER VRIJEDNOSTI I OSTALO (AOP 078 do 083) | 0,00 | 0,00 |
| VI. ZADRŽANA DOBIT ILI PRENESENI GUBITAK (AOP 085-086) | 179.495,74 | 402.736,28 |
| 1. Zadržana dobit | 179.495,74 | 402.736,28 |
| 2. Preneseni gubitak |  |  |
| VII. DOBIT ILI GUBITAK POSLOVNE GODINE (AOP 088-089) | 209.653,98 | 34.938,54 |
| 1. Dobit poslovne godine | 209.653,98 | 34.938,54 |
| 2. Gubitak poslovne godine |  |  |
| VIII. MANJINSKI (NEKONTROLIRAJUĆI) INTERES |  |  |
| **B) REZERVIRANJA** (AOP 092 do 097) | 418.160,18 | 424.124,90 |
| **C) DUGOROČNE OBVEZE** (AOP 099 do 109) | 1.204.653,47 | 1.122.020,42 |
| **D) KRATKOROČNE OBVEZE** (AOP 111 do 124) | 831.443,50 | 850.693,02 |
| **E) ODGOĐENO PLAĆANJE TROŠKOVA I PRIHOD BUDUĆEGA  RAZDOBLJA** | 269.330,32 | 317.596,52 |
| **F) UKUPNO – PASIVA** (AOP 067+091+098+110+125) | 3.949.820,67 | 4.039.193,16 |
| **G) IZVANBILANČNI ZAPISI** | 2.086.626,28 | 2.098.876,28 |

Na dan 31.12.2024. godine imovina poduzeća iznosila je 4.039.193,16 EUR od čega je dugotrajna imovina iznosila 2.325.832,81 EUR (57,58 %), a kratkotrajna imovina 1.698.422,54 EUR (42,05 %).

U strukturi dugotrajne imovine, nematerijalna imovina iznosi 99.121,35 EUR (4,26 %), materijalna imovina iznosi 2.226.082,36 EUR (95,71 %), dok su dugoročna potraživanja iznosila 629,10 EUR (0,03%).

Dugotrajnu nematerijalnu imovinu čine koncesije, patenti, softver i ostala prava, u iznosu od 99.121,35 EUR dok dugotrajnu materijalnu imovinu čine zemljište sa 391.532,28 EUR, građevinski objekti sa 371.258,99 EUR, postrojenja i oprema sa 307.219,54 EUR, te alati, pogonski inventar i transportna imovina sa 1.146.250,16 EUR.

Kratkotrajnu imovinu od 1.698.422,54 EUR u najvećem dijelu čine potraživanja u iznosu od 563.579,16 EUR (33,18 %), kratkotrajna financijska imovina iznosila je 250.000,00 EUR ( 14,72%) i novac u banci i blagajni u iznosu od 798.347,66 EUR (47,01 %), dok na zalihe otpada iznos od 86.495,72 EUR (5,09 %).

Kapital i rezerve u 2024. godini iznose 1.324.758,30 EUR, temeljni kapital 836.140,00 EUR, a Društvo je imalo dobit poslovne godine u iznosu od 34.938,54 EUR.

Ukupan kapital Društva povećao se za 98.525,10 EUR odnosno za 8,03 %.

Dugoročne obveze iznose 1.122.020,42 EUR, a kratkoročne obveze iznose 850.693,02 EUR.

Dugoročne obveze isključivo se odnose na obveze prema bankama i drugim financijskim institucijama, dok strukturu kratkoročnih obveza čine obveze prema bankama i financijskim institucijama sa 310.726,49 EUR (27,69 %), zatim obveze prema dobavljačima sa 202.134,09 EUR (18,02 %), obveze prema zaposlenicama 184.628,66 EUR (16,45%), obveze za poreze i doprinose 129.280,65 EUR (11,52%) te ostale kratkoročne obveze sa 15.644,49 EUR (1,39%).

**RAČUN DOBITI I GUBITKA DRUŠTVA TROGIR HOLDING d.o.o. za 2023. i 2024.**

*Tablica 2.Račun dobiti i gubitka Društva za 2023. i 2024.*

|  |  |  |
| --- | --- | --- |
| **Naziv pozicije** | **2023. g.** | **2024. g.** |
| **1** | **2** | **3** |
| **I. POSLOVNI PRIHODI** | 5.425.890,67 | 5.714.419,52 |
| 1. Prihodi od prodaje (izvan grupe) | 4.956.887,78 | 5.352.122,66 |
| 2. Ostali poslovni prihodi (izvan grupe) | 469.002,89 | 362.296,86 |
| **II. POSLOVNI RASHODI** | 5.150.419,91 | 5.604.600,32 |
| 1. Promjene vrijednosti zaliha proizvodnje u tijeku i gotovih proizvoda |  |  |
| 2. Materijalni troškovi (AOP 137 do 139) | 1.351.629,33 | 1.544.801,38 |
| *a) Troškovi sirovina i materijala* | 556.018,12 | 528.722,58 |
| *b) Troškovi prodane robe* | 17.906,83 | 29.019,34 |
| *c) Ostali vanjski troškovi* | 777.704,38 | 987.059,46 |
| 3. Troškovi osoblja (AOP 141 do 143) | 2.100.506,74 | 2.507.016,65 |
| *a) Neto plaće i nadnice* | 1.382.171,85 | 1.657.046,52 |
| *b) Troškovi poreza i doprinosa iz plaća* | 420.768,55 | 494.575,81 |
| *c) Doprinosi na plaće* | 297.566,34 | 355.394,32 |
| 4. Amortizacija | 400.416,73 | 469.069,58 |
| 5. Ostali troškovi | 637.138,48 | 745.964,63 |
| 6. Vrijednosna usklađenja (AOP 147+148) | 82.518,37 | 80.812,11 |
| *a) dugotrajne imovine osim financijske imovine* |  |  |
| *b) kratkotrajne imovine osim financijske imovine* | 82.518,37 | 80.812,11 |
| 7. Rezerviranja (AOP 150 do 155) | 545.285,02 | 196.400,50 |
| *a) Rezerviranja za mirovine, otpremnine i slične obveze* | 152.668,51 | 184.124,78 |
| *b) Rezerviranja za započete sudske sporove* | 392.616,51 | 12.275,72 |
| 8. Ostali poslovni rashodi | 32.925,24 | 60.535,47 |
| **III. FINANCIJSKI PRIHODI** (AOP 158 do 167) | 3.767,00 | 7.842,32 |
| 1. Ostali prihodi s osnove kamata | 1.884,49 | 5.651,01 |
| 2. Tečajne razlike i ostali financijski prihodi | 25,48 | 4,70 |
| 3. Ostali financijski prihodi | 1.857,03 | 2.186,61 |
| **IV. FINANCIJSKI RASHODI** (AOP 169 do 175) | 53.653,04 | 60.168,20 |
| 1. Rashodi s osnove kamata i slični rashodi | 53.648,79 | 60.162,57 |
| 2. Tečajne razlike i drugi rashodi | 4,25 | 5,63 |
| **V. UKUPNI PRIHODI** (AOP 128+157+176 + 177) | 5.429.657,67 | 5.722.261,84 |
| **VI. UKUPNI RASHODI** (AOP 134+168+178 + 179) | 5.204.072,95 | 5.664.768,52 |
| **VII. DOBIT ILI GUBITAK PRIJE OPOREZIVANJA** (AOP 180-181) | 225.584,72 | 57.493,32 |
| 1. Dobit prije oporezivanja (AOP 180-181) | 225.584,72 | 57.493,32 |
| 2. Gubitak prije oporezivanja (AOP 181-180) | 0,00 | 0,00 |
| **VIII. POREZ NA DOBIT** | 15.930,74 | 22.554,78 |
| **IX. DOBIT ILI GUBITAK RAZDOBLJA** (AOP 182-185) | 209.653,98 | 34.938,54 |
| 1. Dobit razdoblja (AOP 182-185) | 209.653,98 | 34.938,54 |
| 2. Gubitak razdoblja (AOP 185-182) | 0,00 | 0,00 |

Ukupni prihodi u 2024. godini iznose 5.714.419,52 EUR. Najveću stavku u ukupnim prihodima čine prihodi od prodaje sa 5.352.122,66 EUR koji čine u strukturi (93,66%), zatim ostali poslovni prihodi 362.296,86 odnosno (6,34%), a financijski prihodi 7.842,32 sa (0,14 %). Prihodi od prodaje su se u 2024. godini povećali za 7,97 % dok su se ukupni prihodi povećali za 5,32 %.

Ukupni rashodi u 2024. godini iznose 5.604.600,32 EUR. Strukturu ukupnih rashoda čine materijalni troškovi sa 1.544.801,38 EUR (25,97 %), troškovi osoblja iznose 2.507.016,65 EUR (40,36%), amortizacija iznosi 469.069,58 EUR (7,69%), ostali troškovi 745.964,63 EUR (12,24%), vrijednosna usklađenja 80.812,11 EUR (1,59%), rezerviranja 184.124,78 EUR (10,48%), ostali poslovni rashodi 60.535,47EUR (0,63%) i financijski rashodi 60.162,57 EUR (1,03%).

Potrebno je napomenuti da je listopadu 2023. godine potpisan Kolektivni ugovor sa Sindikatima, što je rezultiralo ukupnim porastom bruto plaća u 2024. za 348.681,93 eura odnosno 19,43 %. Prema Kolektivnom ugovoru isplaćen je regres za godišnji odmor u iznosu od 150,00 eura po zaposlenom, fiksni dio neoporezive nagrade od 50,00 eura mjesečno po zaposlenom, te naknada za prehranu u iznosu od 100,00 eura mjesečno po zaposlenom . Ukupno povećanje navedenih naknada radnicima iznosilo je 108.477,90 eura u 2024. godini u odnosu na prethodnu 2023. godinu.

U 2024. godini ukupni rashodi su se povećali za 288.528,85 EUR odnosno za 8,82%.

Povećanje ukupnih prihoda za 5,32%, a ukupnih rashoda za 8,82 % rezultiralo je sa ostvarenom dobiti prije oporezivanja u iznosu od 34.938,54 EUR .

Trogir Holding d.o.o.

Predsjednik uprave:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Danijel Kukoč, dipl. iur. univ. spec.oec.

KLASA: 400-04/25-01/2

URBROJ: 21841-13-5-02/001-25-1

Trogir, 11. lipnja 2025.